title: Komission täytäntöönpanoasetus (EU) 2020/736, annettu 2 päivänä kesäkuuta 2020, asetuksen (EY) N:o 474/2006 muuttamisesta unionissa toimintakieltoon asetettujen tai toimintarajoitusten kohteena olevien lentoliikenteen harjoittajien luettelon osalta (ETA:n kannalta merkityksellinen teksti)

text:
                  3.6.2020

                  FI

                  Euroopan unionin virallinen lehti

                  L 172/7

         KOMISSION TÄYTÄNTÖÖNPANOASETUS (EU) 2020/736,
         annettu 2 päivänä kesäkuuta 2020,
         asetuksen (EY) N:o 474/2006 muuttamisesta unionissa toimintakieltoon asetettujen tai toimintarajoitusten kohteena olevien lentoliikenteen harjoittajien luettelon osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisössä toimintakieltoon asetettuja lentoliikenteen harjoittajia koskevan yhteisön luettelon laatimisesta ja lennon suorittavan lentoliikenteen harjoittajan ilmoittamisesta lentomatkustajille sekä direktiivin 2004/36/EY 9 artiklan kumoamisesta 14 päivänä joulukuuta 2005 annetun Euroopan parlamentin ja neuvoston asetuksen (EY) N:o 2111/2005 (1) ja erityisesti sen 4 artiklan 2 kohdan,
         sekä katsoo seuraavaa:

                     (1)

                     Komission asetuksessa (EY) N:o 474/2006 (2) vahvistetaan luettelo lentoliikenteen harjoittajista, jotka on asetettu unionissa toimintakieltoon.

                     (2)

                     Eräät jäsenvaltiot ja Euroopan unionin lentoturvallisuusvirasto, jäljempänä ’virasto’, ovat toimittaneet komissiolle asetuksen (EY) N:o 2111/2005 4 artiklan 3 kohdan mukaisesti tietoja kyseisen luettelon saattamiseksi ajan tasalle. Olennaisia tietoja on saatu myös kolmansilta mailta ja kansainvälisiltä organisaatioilta. Toimitettujen tietojen perusteella luettelo olisi saatettava ajan tasalle.

                     (3)

                     Komissio on ilmoittanut kaikille asianomaisille lentoliikenteen harjoittajille suoraan tai niiden valvonnasta vastaavien viranomaisten välityksellä olennaisista tosiseikoista ja huomioista, joiden perusteella tehdään päätös kyseisten lentoliikenteen harjoittajien asettamisesta unionissa toimintakieltoon tai asetuksen (EY) N:o 474/2006 liitteen A tai B luetteloon lisätylle lentoliikenteen harjoittajalle asetetun toimintakiellon ehtojen muuttamisesta.

                     (4)

                     Komissio on antanut asianomaisille lentoliikenteen harjoittajille tilaisuuden tutustua kaikkiin asiaankuuluviin asiakirjoihin sekä toimittaa kirjallisia huomautuksia ja esittää kantansa suullisesti komissiolle ja asetuksella (EY) N:o 2111/2005 perustetulle komitealle, jäljempänä ’EU:n lentoturvallisuuskomitea’.

                     (5)

                     Komissio on tiedottanut EU:n lentoturvallisuuskomitealle asetuksen (EY) N:o 2111/2005 ja komission asetuksen (EY) N:o 473/2006 (3) mukaisista yhteisistä kuulemisista, joita käydään parhaillaan seuraavien valtioiden toimivaltaisten viranomaisten ja lentoliikenteen harjoittajien kanssa: Armenia, Kongon tasavalta, Kongon demokraattinen tasavalta, Dominikaaninen tasavalta, Päiväntasaajan Guinea, Kazakstan, Kirgisia, Libya, Nepal ja Sierra Leone. Komissio on tiedottanut EU:n lentoturvallisuuskomitealle myös Angolan, Valko-Venäjän, Indonesian, Nigerian ja Venäjän lentoturvallisuustilanteesta.

                     (6)

                     Virasto on ilmoittanut komissiolle ja EU:n lentoturvallisuuskomitealle teknisistä arvioinneista, jotka on tehty komission asetuksen (EU) N:o 452/2014 (4) mukaisesti myönnettyjen kolmansien maiden lentotoiminnan harjoittajien, jäljempänä ’TCO’, hyväksyntien alustavaa arviointia ja jatkuvaa seurantaa varten.

                     (7)

                     Lisäksi virasto on antanut komissiolle ja EU:n lentoturvallisuuskomitealle tiedoksi ulkomaisten ilma-alusten turvallisuuden arviointiohjelmassa, jäljempänä ’SAFA’, tehtyjen asematasotarkastusten tulokset komission asetuksen (EU) N:o 965/2012 (5) mukaisesti.

                     (8)

                     Virasto on myös tiedottanut komissiolle ja EU:n lentoturvallisuuskomitealle teknisen avun hankkeista, joita on toteutettu asetuksen (EY) N:o 474/2006 mukaisen toimintakiellon vaikutuspiiriin kuuluvissa kolmansissa maissa. Virasto on antanut tietoja suunnitelmista ja pyynnöistä, jotka koskevat teknistä lisäapua ja yhteistyötä kolmansien maiden siviili-ilmailuviranomaisten hallinnollisten ja teknisten valmiuksien parantamiseksi, jotta kyseisiä viranomaisia voidaan auttaa ratkaisemaan sovellettavien siviili-ilmailun kansainvälisten turvallisuusstandardien noudattamiseen liittyvät ongelmat. Jäsenvaltioita on kehotettu vastaamaan tällaisiin pyyntöihin kahdenväliseltä pohjalta yhteistyössä komission ja viraston kanssa. Tässä yhteydessä komissio on todennut uudelleen, että on hyödyllistä antaa kansainväliselle ilmailuyhteisölle tietoja – erityisesti kansainvälisen siviili-ilmailujärjestön, jäljempänä ’ICAO’, lentoturvallisuuden täytäntöönpanoa avustavan kumppanuuden ASIAP-välineellä (Aviation Safety Implementation Assistance Partnership) – teknisestä avusta, jota unioni ja sen jäsenvaltiot antavat kolmansille maille ilmailun turvallisuuden parantamiseksi koko maailmassa.

                     (9)

                     Eurocontrol on toimittanut komissiolle ja EU:n lentoturvallisuuskomitealle ajantasaiset tiedot SAFA- ja TCO-ohjelmiin sisältyvien varoitusjärjestelmien nykytilanteesta sekä uusimmat tilastot toimintakieltoon asetettuja lentoliikenteen harjoittajia koskevista varoitusviesteistä.

            Unionin lentoliikenteen harjoittajat

                     (10)

                     Virasto on laatinut analyysin unionin lentoliikenteen harjoittajien ilma-aluksille tehtyjen asematasotarkastusten ja viraston toteuttamien standardointitarkastusten tuloksista sekä kansallisten ilmailuviranomaisten suorittamista erityistarkastuksista ja auditoinneista. Analyysin jälkeen monet jäsenvaltiot ovat toteuttaneet täytäntöönpanotoimia ja ilmoittaneet niistä komissiolle ja EU:n lentoturvallisuuskomitealle.

                     (11)

                     Jäsenvaltiot ovat ilmoittaneet toistamiseen olevansa valmiita toimimaan tarpeen mukaan, jos olennaiset turvallisuustiedot viittaavat välittömiin turvallisuusriskeihin, jotka johtuvat siitä, etteivät unionin lentoliikenteen harjoittajat noudata asiaankuuluvia turvallisuusstandardeja. Tässä yhteydessä Bulgaria on ilmoittanut komissiolle ja EU:n lentoturvallisuuskomitealle toimista, joita se on toteuttanut Bulgariassa lentotoimintaluvan saaneiden lentoliikenteen harjoittajien osalta.

            Armeniasta tulevat lentoliikenteen harjoittajat

                     (12)

                     Armeniasta tulevia lentoliikenteen harjoittajia ei ole koskaan lisätty asetuksen (EY) N:o 474/2006 liitteeseen A tai B.

                     (13)

                     Komissio ilmoitti syyskuussa 2019 Armenian siviili-ilmailuviranomaiselle, jäljempänä ’CAC’, tietyistä turvallisuusongelmista, jotka liittyivät CAC:ltä lentotoimintaluvan saaneisiin lentoliikenteen harjoittajiin.

                     (14)

                     Sen jälkeen, kun CAC oli ollut EU:n lentoturvallisuuskomitean kuultavana marraskuussa 2019, komission, viraston ja jäsenvaltioiden asiantuntijat, jäljempänä ’arviointiryhmä’, tekivät 3–7 päivänä helmikuuta 2020 unionin arviointikäynnin Armeniaan CAC:n toimitiloihin ja kahden Armeniassa lentotoimintaluvan saaneen lentoliikenteen harjoittajan – Aircompany Armenia ja Armenia Airways – toimitiloihin.

                     (15)

                     Arviointikäyntiraportista käy selvästi ilmi, että CAC:llä on järjestelmällisiä heikkouksia henkilöstöhallinnossaan, mitä osoittaa se, ettei CAC:llä ole menettelyjä työvoimatarpeiden määrittämiseksi, menettelyjä ja menetelmiä henkilöstökoulutusvaatimusten määrittämiseksi eikä myöskään näiden tehokasta täytäntöönpanoa varten. Lisäksi monista CAC:n hoitamista ja ulkoistamista toiminnoista ei ole olemassa dokumentoituja toimenkuvia.

                     (16)

                     Erityisesti henkilöstökoulutuksen osalta arviointikäyntiraportissa todetaan, että CAC:n tosiasiallisissa valmiuksissa hoitaa Armeniassa lentotoimintaluvan saaneiden lentoliikenteen harjoittajien lupamenettelyjä ja valvontaa asianmukaisella tavalla on vakavia puutteita.

                     (17)

                     Lisäksi arviointikäyntiraportista käy selvästi ilmi, että CAC:ltä puuttuu tarvittava laadunhallintatoiminto, jolla valvotaan oikeudellisten, sääntelyyn liittyvien ja teknisten vaatimusten hallinnointia ja siirtämistä osaksi tehokasta organisaatiorakennetta ja liiketoimintaprosesseja.

                     (18)

                     Arviointikäyntiraportissa todetaan erityisesti CAC:n lentotoimintaosastosta, että siltä puuttuu strukturoitu asiakirjahallintajärjestelmä, jolla voidaan varmistaa lupamenettelyjen seuranta. Sen vuoksi CAC ei kyennyt toimittamaan vaadittua näyttöä toimista, jotka oli toteutettu osana CAC:ltä lentotoimintaluvan saaneiden lentoliikenteen harjoittajien ensimmäisen lentotoimintaluvan (AOC) myöntämistä.

                     (19)

                     Arviointikäyntiraportissa todetaan erityisesti CAC:n lentokelpoisuusosastosta, että sillä on valvontasuunnitelma, jonka mukaan valvotaan CAC:ltä lentotoimintaluvan saaneiden lentoliikenteen harjoittajien jatkuvasta lentokelpoisuudesta vastaavia organisaatioita ja sen sertifioimia hyväksyttyjä huolto-organisaatioita.

                     (20)

                     Lisäksi arviointikäyntiraportissa todetaan olevan todisteita valvonnan tehottomuudesta, sillä käynti lentoliikenteen harjoittajien tiloissa paljasti kyseisissä yrityksissä monia ongelmia, jotka CAC:n olisi pitänyt havaita hoitaessaan valvontavelvollisuuksiaan.

                     (21)

                     Unionin arviointikäynnin tulosten perusteella komissio pyysi CAC:tä tulemaan EU:n lentoturvallisuuskomitean kuultavaksi 12 päivänä toukokuuta 2020. Samassa tilaisuudessa EU:n lentoturvallisuuskomitea kuuli myös seuraavia lentoliikenteen harjoittajia: Aircompany Armenia, Atlantis Armenian Airlines, Atlantis European Airways, Armenia Airways, Armenian Helicopters ja Skyball.

                     (22)

                     Kuulemistilaisuudessa CAC ilmoitti EU:n lentoturvallisuuskomitealle turvallisuudenparantamistoimista, jotka oli toteutettu sen jälkeen, kun CAC oli ollut EU:n lentoturvallisuuskomitean kuultavana marraskuussa 2019. CAC tähdensi olevansa sitoutunut jatkamaan näitä toimia ja toteuttamaan lisätoimia turvallisuusvalvonnan parantamiseksi Armeniassa. Erityisesti mainittiin Armenian hallituksen CAC:lle tähän tarkoitukseen antama tuki. Kuulemisen aikana tähdennettiin myös laajoja toimia, jotka oli toteutettu teknisen avun ja yhteistyön mahdollistamiseksi muiden valtioiden ja kansainvälisten organisaatioiden kanssa.

                     (23)

                     Arviointikäyntiraportin havaintojen osalta CAC antoi yksityiskohtaisia tietoja organisaatiorakennettaan koskevista toimenpiteistä, jotka oli toteutettu unionin arviointikäynnin jälkeen. Erityisesti mainittiin toimenpiteet, jotka liittyivät henkilöstöhallinnon parantamiseen, CAC:n lentotoimintaosastoa ja sen lentotoimintalupamenettelyä koskeviin parannuksiin sekä CAC:n tarkastajien koulutukseen. Lisäksi CAC antoi yksityiskohtaisia tietoja toimista, joita toteutettiin parhaillaan integroitua johtamista koskevan käsikirjan laatimiseksi ja sisäisen sähköisen asiakirjahallintajärjestelmän kehittämiseksi.

                     (24)

                     EU:n lentoturvallisuuskomitea kiinnitti erityistä huomiota pyrkimyksiin aloittaa yhteistyössä komission ja EU:n jäsenvaltioiden kanssa kaikkien Armeniassa lentotoimintaluvan saaneiden lentoliikenteen harjoittajien lentotoimintalupien uusiminen sekä CAC:n henkilöstölle suunnattu asiaankuuluva työpaikkakoulutustuki.

                     (25)

                     Lisäksi CAC painotti tuloksia, jotka oli saatu toteuttamalla toimia sellaisten Armenialta lentotoimintaluvan saaneiden lentoliikenteen harjoittajien lentotoimintalupien perumiseksi, joiden ei katsottu enää noudattavan kansainvälisiä lentoturvallisuusstandardeja.

                     (26)

                     Komissio ja EU:n lentoturvallisuuskomitea toteavat, että nykyinen tilanne johtuu pitkään jatkuneesta tehottomuudesta ja laiminlyönneistä. Ne antavat tunnustusta toimista, jotka on toteutettu, ja kannustavat CAC:tä jatkamaan niitä. Ne toteavat olevan tärkeää, että Armenian hallitus on sitoutunut tähän asiaan ja ilmaissut myös olevansa sitoutunut tukemaan CAC:tä sen toimissa ja tekemään niihin liittyvää yhteistyötä. Komissio ja EU:n lentoturvallisuuskomitea ovat tyytyväisiä siihen, että CAC:n puheenjohtaja on kykenevä ja sitoutunut jatkamaan näitä toimia.

                     (27)

                     Kaiken saatavilla olevan näytön ja erityisesti unionin arviointikäynniltä saadun näytön perusteella on kuitenkin todettava, ettei CAC:llä ole riittäviä valmiuksia valvoa Armenian ilmailutoimintaa eivätkä sen valmiudet ole sovellettavien kansainvälisten turvallisuutta koskevien vähimmäisvaatimusten mukaisia. CAC:n valmiuksiin on tehtävä uusia merkittäviä parannuksia, jotta nykyiset turvallisuuspuutteet saadaan korjatuiksi. CAC:n henkilöstöhallinnossa, henkilöstökoulutuksessa ja laadunhallintatoiminnossa on havaittu merkittäviä puutteita, sen lentotoimintalupiin liittyvä toiminta on vaillinaista ja lentoliikenteen harjoittajien valvonta tehotonta. Nämä seikat osoittavat, ettei CAC:llä ole riittäviä valmiuksia panna asiaankuuluvia kansainvälisiä turvallisuusstandardeja täytäntöön eikä sen valvontavalmiuksilla voida varmistaa, että lentoliikenteen harjoittajat, jotka ovat saaneet siltä lentotoimintaluvan, noudattavat jatkuvasti toiminnassaan asiaankuuluvia kansainvälisiä turvallisuusstandardeja.

                     (28)

                        Aircompany Armenia -lentoyhtiön laivastoon kuuluu kaksi Boeing B737 -ilma-alusta. Yhtiön ilmoituksen mukaan se on tiiviisti sidoksissa Georgiassa lentotoimintaluvan saaneeseen Georgian Airways -lentoyhtiöön, jonka kanssa se on tehnyt vankkoja hallinnollisia ja toiminnallisia järjestelyjä. Tältä osin unionin arviointikäynnillä todettiin, että Aircompany Armenia -yhtiön ohjaajakoulutusta on annettu Georgian Airways -yhtiön menettelyjen eikä sen omien menettelyjen mukaisesti.

                     (29)

                     Unionin arviointikäynnillä todettiin, että Aircompany Armenia -lentoyhtiöllä on henkilöstöä, joka tuntee käytössä olevat järjestelmät ja käsikirjat hoitaakseen erilaisia toimintoja. Valtaosa arviointikäynnin aikana havaituista ongelmista tai puutteista liittyy menettelyjen selkeyteen ja alihankkijoille siirrettyjen toimintojen valvontaan. Näitä menettelyjä ja toimintoja suorittaa pääasiassa Georgian Airways.

                     (30)

                     On kuitenkin selvää, että Aircompany Armenia -yhtiön käyttämää vaatimustenmukaisuuden seurantajärjestelmää on kehitettävä edelleen, jotta voidaan havaita kansallisten määräysten ja hyväksytyn toimintakäsikirjan noudattamatta jättämiset, myös suhteessa tietojentallennusjärjestelmään.

                     (31)

                     EU:n lentoturvallisuuskomiteassa järjestetyssä kuulemisessa Aircompany Armenia antoi yksityiskohtaisia tietoja toimista, joita oli toteutettu unionin arviointikäynnin havaintojen ja suositusten perusteella, ja ilmoitti, että seitsemästä havainnosta kuusi oli jo käsitelty. Tästä ei kuitenkaan esitetty näyttöä.

                     (32)

                        Atlantis Armenian Airlines on armenialainen lentoliikenteen harjoittaja, joka liikennöi yhtä Let L-410 -ilma-alusta. Kuulemisen aikana se esitti yleiskatsauksen yhtiöstä, mukaan luettuina käytettävissä olevat resurssit, yhtiön laivaston kehittämissuunnitelma sekä yhtiön turvallisuusjohtamisjärjestelmä (SMS) ja lentotietojen seurantaohjelma.

                     (33)

                        Atlantis European Airways -lentoyhtiön laivastoon kuuluu kolme Airbus A320 -ilma-alusta. Kuulemisen aikana se esitteli yhtiön tehtävän, organisaatiorakenteen, henkilöstökoulutussuunnitelman ja edellisen vuoden SAFA-tulokset. Lisäksi annettiin tietoja viraston kyseiselle lentoliikenteen harjoittajalle tekemän TCO-auditoinnin tuloksista.

                     (34)

                        Armenia Airways on Armenialta lentotoimintaluvan saanut lentoliikenteen harjoittaja, jonka laivastoon kuuluu yksi British Aerospace Bae-146-300 -ilma-alus.

                     (35)

                     Unionin arviointikäynnin aikana arviointiryhmä havaitsi useita auditointien ja niiden tulosten kirjaamiseen ja seurantaan liittyviä puutteita, jotka vaativat välitöntä huomiota. Lisäksi arviointiryhmä löysi todisteita laadunhallintajärjestelmän tehottomuudesta. Ottaen huomioon Armenia Airways -lentoyhtiön kehittämissuunnitelmat olisi pyrittävä luomaan täysin toimiva vaatimustenmukaisuuden seurantajärjestelmä, jotta voidaan havaita kaikki toimintaan mahdollisesti vaikuttavat puutteet ja varmistaa hyväksytyn toimintakäsikirjan noudattaminen. Yhtiön miehistöjen pätevyyden varmistamiseksi olisi kiinnitettävä erityistä huomiota ohjaajien koulutukseen.

                     (36)

                     Kuulemisen aikana Armenia Airways antoi yleiskatsauksen yhtiöstä ja esitteli unionin arviointikäynnin jälkeen toteutetut toimenpiteet. Kuulemistilaisuudessa annettujen tietojen mukaan kaikki arviointiryhmän esittämät havainnot oli käsitelty lukuun ottamatta kahta havaintoa, joista kyseinen lentoliikenteen harjoittaja ei ollut samaa mieltä. Tästä ei kuitenkaan esitetty näyttöä.

                     (37)

                        Armenian Helicopters on yksityinen armenialainen helikopteriliikenteen harjoittaja, joka suorittaa tilauslentoja kotimaassa ja ulkomailla sekä kiireellisiä sairaankuljetuksia. Kuulemisen aikana se esitteli turvallisuusjohtamisjärjestelmänsä rakenteen ja toiminnan.

                     (38)

                        Skyball on armenialainen lentoliikenteen harjoittaja, joka harjoittaa toimintaansa yhdellä kuumailmapallolla. Kuulemisen aikana se antoi yleiskatsauksen organisaatiostaan ja toiminnastaan, muun muassa turvallisuusjohtamisjärjestelmäänsä koskevia tietoja.

                     (39)

                     Yhdenkään lentoliikenteen harjoittajan ennen kuulemista tai sen aikana esittämät tiedot tai todisteet eivät vakuuttaneet komissiota ja EU:n lentoturvallisuuskomiteaa siitä, että kyseisten lentoliikenteen harjoittajien omat vaatimustenmukaisuus- ja turvallisuusjärjestelmät lieventäisivät CAC:n turvallisuusvalvonnan puutetta.

                     (40)

                     Sen vuoksi komissio katsoo asetuksen (EY) N:o 2111/2005 liitteessä vahvistettujen yhteisten perusteiden mukaisesti, että tässä vaiheessa on perusteita muuttaa luetteloa lentoliikenteen harjoittajista, jotka on asetettu unionissa toimintakieltoon, Armeniasta tulevien lentoliikenteen harjoittajien osalta ja lisätä kaikki Armeniassa lentotoimintaluvan saaneet lentoliikenteen harjoittajat asetuksen (EY) N:o 474/2006 liitteeseen A.

                     (41)

                     Kohdentamalla asematasotarkastuksia kaikkiin Armeniassa lentotoimintaluvan saaneisiin lentoliikenteen harjoittajiin asetuksen (EU) N:o 965/2012 nojalla jäsenvaltioiden olisi tarkastettava edelleen, noudattavatko Armeniassa lentotoimintaluvan saaneet lentoliikenteen harjoittajat asiaankuuluvia kansainvälisiä turvallisuusstandardeja tosiasiallisesti.

            Kongon tasavallasta tulevat lentoliikenteen harjoittajat

                     (42)

                     Kongon tasavallasta tulevat lentoliikenteen harjoittajat lisättiin asetuksen (EY) N:o 474/2006 liitteeseen A vuonna 2009 (6).

                     (43)

                     Komissio pyysi 19 päivänä joulukuuta 2019 päivätyllä kirjeellä Kongon tasavallan siviili-ilmailuviranomaiselta (Agence Nationale de l’Aviation Civile du Congo (Brazzaville), jäljempänä ’ANAC Congo’), luetteloa asiakirjoista, joissa käsitellään sen rakennetta, valvontajärjestelmää ja toimintaa, mukaan luettuina vuonna 2017 ja sen jälkeen toteutetut täytäntöönpanotoimet, sekä ajantasaista luetteloa lentotoimintaluvan haltijoista ja rekisteröidyistä ilma-aluksista.

                     (44)

                     ANAC Congo toimitti pyydetyt tiedot 5 päivänä helmikuuta 2020. Lisäksi se ilmoitti komissiolle, että sen komissiolle toimittaman tuoreimman päivityksen jälkeen lentoyhtiöiden Aero Service, Emeraude, Equatorial Congo Airlines SA ja Mistral Aviation lentotoimintaluvat oli peruttu ja uusi lentoyhtiö Société Nouvelle Air Congo (AOC-nro CG-CTA 004) oli saanut lentotoimintaluvan. ANAC Congo ei kuitenkaan esittänyt näyttöä siitä, että kyseisen lentoyhtiön turvallisuusvalvonta on varmistettu kansainvälisten turvallisuusstandardien mukaisesti. Koska ANAC Congo ei ole osoittanut, että sillä on riittävät valmiudet panna asiaankuuluvat turvallisuusstandardit täytäntöön ja valvoa niiden noudattamista, lentotoimintaluvan myöntäminen tälle uudelle lentoliikenteen harjoittajalle ei takaa kansainvälisten turvallisuusstandardien riittävää noudattamista.

                     (45)

                     Komissio toteaa, että kesäkuussa 2019 suoritetun ICAO:n koordinoidun varmistuskäynnin tulosten perusteella kansainvälisten turvallisuusstandardien tosiasiallinen täytäntöönpano oli lisääntynyt Kongon tasavallassa 66,99 prosenttiin. Vaikka ANAC Congo on edistynyt selvästi turvallisuusvalvontavalmiuksiensa kehittämisessä, edistyminen olisi varmistettava tekemällä unionin arviointikäynti ANAC Congoon ja valittuihin Kongon tasavallassa lentotoimintaluvan saaneisiin lentoliikenteen harjoittajiin ennen kuin harkitaan päätöstä unionissa asetetun toimintakiellon poistamisesta.

                     (46)

                     Sen vuoksi komissio katsoo asetuksen (EY) N:o 2111/2005 liitteessä vahvistettujen yhteisten perusteiden mukaisesti, että luetteloa Kongon tasavallasta tulevista lentoliikenteen harjoittajista, jotka on asetettu unionissa toimintakieltoon, olisi muutettava lisäämällä Société Nouvelle Air Congo asetuksen (EY) N:o 474/2006 liitteeseen A ja poistamalla kyseisestä liitteestä Aero Service, Emeraude, Equatorial Congo Arlines SA ja Mistral Aviation.

                     (47)

                     Kohdentamalla asematasotarkastuksia kaikkiin Kongon tasavallassa lentotoimintaluvan saaneisiin lentoliikenteen harjoittajiin asetuksen (EU) N:o 965/2012 nojalla jäsenvaltioiden olisi tarkastettava edelleen, noudattavatko Kongon tasavallassa lentotoimintaluvan saaneet lentoliikenteen harjoittajat asiaankuuluvia kansainvälisiä turvallisuusstandardeja tosiasiallisesti.

            Kongon demokraattisesta tasavallasta tulevat lentoliikenteen harjoittajat

                     (48)

                     Kongon demokraattisesta tasavallasta tulevat lentoliikenteen harjoittajat lisättiin asetuksen (EY) N:o 474/2006 liitteeseen A vuonna 2006 (7).

                     (49)

                     Komissio pyysi jatkuviin seurantatoimiinsa kuuluvana toimena 22 päivänä huhtikuuta 2020 Kongon demokraattisen tasavallan siviili-ilmailuviranomaista (Autorité de l’Aviation Civile, jäljempänä ’AAC/RDC’) toimittamaan luettelon kaikista Kongon demokraattisessa tasavallassa lentotoimintaluvan saaneista lentotoimintaluvan haltijoista.

                     (50)

                     AAC/RDC ilmoitti komissiolle 6 päivänä toukokuuta 2020, että sen komissiolle toimittaman tuoreimman päivityksen jälkeen uusi lentoyhtiö Mwant Jet (AOC-nro AAC/DG/OPS-09/09) oli saanut lentotoimintaluvan. Lisäksi AAC/RDC ilmoitti 13 päivänä toukokuuta 2020, että lentoyhtiöt Air Tropiques, Blue Airlines, Blue Sky, Dakota, Korongo Airlines, Mango Airlines, Serve Air ja Will Airlift, joilla ei ollut koskaan ollut lentotoimintalupaa, olivat lopettaneet lentotoimintansa. Se ilmoitti komissiolle myös, että lentoyhtiöillä Air Kasai, Doren Air Congo, Gomair ja Transair Cargo Services ei ole lentotoimintalupaa ja että niiden lupamenettelyt ovat nyt käynnissä. Lopuksi AAC/RDC ilmoitti komissiolle, että Services Air -lentoyhtiön nimi on muuttunut ja että sillä on nyt lentotoimintalupa nimellä Serve Air Cargo. Koska AAC/RDC ei ole osoittanut, että sillä on riittävät valmiudet panna asiaankuuluvat turvallisuusstandardit täytäntöön ja valvoa niiden noudattamista, lentotoimintaluvan myöntäminen tälle uudelle lentoliikenteen harjoittajalle ei takaa kansainvälisten turvallisuusstandardien riittävää noudattamista.

                     (51)

                     Sen vuoksi komissio katsoo asetuksen (EY) N:o 2111/2005 liitteessä vahvistettujen yhteisten perusteiden mukaisesti, että luetteloa Kongon demokraattisesta tasavallasta tulevista lentoliikenteen harjoittajista, jotka on asetettu unionissa toimintakieltoon, olisi muutettava lisäämällä Mwant Jet ja Serve Air Cargo asetuksen (EY) N:o 474/2006 liitteeseen A ja poistamalla kyseisestä liitteestä Air Tropiques, Blue Airlines, Blue Sky, Dakota, Korongo airlines, Mango Airlines, Will Airlift, Air Kasai, Doren Air Congo, Gomair, Transair Cargo Services, Serve Air ja Services Air.

                     (52)

                     Kohdentamalla asematasotarkastuksia kaikkiin Kongon demokraattisessa tasavallassa lentotoimintaluvan saaneisiin lentoliikenteen harjoittajiin asetuksen (EU) N:o 965/2012 nojalla jäsenvaltioiden olisi tarkastettava edelleen, noudattavatko Kongon demokraattisessa tasavallassa lentotoimintaluvan saaneet lentoliikenteen harjoittajat asiaankuuluvia kansainvälisiä turvallisuusstandardeja tosiasiallisesti.

            Dominikaanisesta tasavallasta tulevat lentoliikenteen harjoittajat

                     (53)

                     Dominikaanisesta tasavallasta tulevia lentoliikenteen harjoittajia ei ole koskaan lisätty asetuksen (EY) N:o 474/2006 liitteeseen A tai B.

                     (54)

                     Viraston TCO-hyväksyntämenettelyn yhteydessä havaitsemien turvallisuuspuutteiden vuoksi ja SAFA-ohjelmassa suoritettujen asematasotarkastusten tulosten analysoinnin perusteella komissio aloitti 15 päivänä huhtikuuta 2019 asetuksen (EY) N:o 473/2006 3 artiklan 2 kohdan nojalla neuvottelut Dominikaanisen tasavallan siviili-ilmailuviranomaisen (Instituto Dominicano de Aviación Civilin, jäljempänä ’IDAC’) kanssa.

                     (55)

                     Komission, viraston ja jäsenvaltioiden asiantuntijat, jäljempänä ’arviointiryhmä’, tekivät 27–31 päivänä tammikuuta 2020 unionin arviointikäynnin Dominikaaniseen tasavaltaan IDAC:n toimitiloihin.

                     (56)

                     IDAC vaikuttaa hyvin organisoidulta järjestöltä, jolla on asianmukaisesti henkilöstöä ja riittävästi rahoitusta. Se on ottanut vuodesta 2018 alkaen käyttöön nykyaikaisia ilmailun turvallisuusjohtamistekniikoita, joissa sovelletaan turvallisuusjohtamiseen tai suorituskykyyn perustuvaa lähestymistapaa, täydentääkseen perinteisempiä säännösten noudattamiseen perustuvia valvontatoimia. Lainsäädäntökehys (ilmailulaki ja tekniset määräykset) näyttää sisältävän kaikki Chicagossa 7 päivänä joulukuuta 1944 allekirjoitetun kansainvälisen siviili-ilmailun yleissopimuksen liitteiden kattamat alat, ja sitä tarkistetaan säännöllisesti.

                     (57)

                     Arviointiryhmä totesi, että IDAC:llä on valmiudet valvoa Dominikaanisen tasavallan ilmailutoimintaa. Vaikka IDAC:ssä on tarpeen tehdä joitakin täytäntöönpanon tehokkuuteen liittyviä parannuksia, arviointiryhmä ei havainnut tarkastuskäynnin aikana välittömiä turvallisuusongelmia tarkastaessaan IDAC:n toimitiloja ja tehdessään tarkastuskäyntejä useiden lentotoiminnan harjoittajien tiloihin. Arviointiryhmä havaitsi kuitenkin, ettei IDAC luokittele nykyään havaintoja sen perusteella, miten kriittisiä ne ovat lentoturvallisuuden kannalta. Sen vuoksi havaintoja ja pelkkiä huomautuksia käsitellään samalla tavalla seurantaprosessin aikana (riippumatta siitä, miten havainnot vaikuttavat turvallisuuteen). Näin ollen ei voitu osoittaa, että IDAC tai asianomainen lentotoiminnan harjoittaja varmistaisi sen, että turvallisuuden kannalta kriittisiä havaintoja priorisoidaan asianmukaisesti.

                     (58)

                     Vaikka tämä tilanne voi vaikuttaa haitallisesti täytäntöönpanon valvontaan, järjestelmän vahvuutena ovat resurssit ja sääntelyt, jotka osoittavat, että tuleville parannuksille on olemassa tarvittavat edellytykset. Myöskään havaituissa heikkouksissa ei ilmene sellaisia kriittisiä piirteitä, jotka voisivat estää tällaiset parannukset.

                     (59)

                     IDAC lähetti komissiolle 15 päivänä huhtikuuta 2020 toimintasuunnitelman, jonka mukaan arviointiryhmän havaitsemat ja raportoimat puutteet aiotaan korjata. Komissio katsoo, että havaitut ongelmat voidaan ratkaista suunnitelluilla toimilla, jos ne toteutetaan ehdotetussa aikataulussa asianmukaisella tavalla. IDAC:n olisi toimitettava komissiolle säännöllisesti ajantasaista tietoa suunniteltujen toimien täytäntöönpanon edistymisestä.

                     (60)

                     Sen vuoksi komissio katsoo asetuksen (EY) N:o 2111/2005 liitteessä vahvistettujen yhteisten perusteiden mukaisesti, ettei tässä vaiheessa ole perusteita muuttaa luetteloa lentoliikenteen harjoittajista, jotka on asetettu unionissa toimintakieltoon, Dominikaanisesta tasavallasta tulevien lentoliikenteen harjoittajien osalta.

                     (61)

                     Kohdentamalla asematasotarkastuksia kaikkiin Dominikaanisessa tasavallassa lentotoimintaluvan saaneisiin lentoliikenteen harjoittajiin asetuksen (EU) N:o 965/2012 nojalla jäsenvaltioiden olisi tarkastettava edelleen, noudattavatko Dominikaanisessa tasavallassa lentotoimintaluvan saaneet lentoliikenteen harjoittajat asiaankuuluvia kansainvälisiä turvallisuusstandardeja tosiasiallisesti.

                     (62)

                     Jos turvallisuustiedoista käy ilmi välittömiä turvallisuusriskejä, jotka johtuvat kansainvälisten turvallisuusstandardien noudattamatta jättämisestä, komissio joutuu mahdollisesti toteuttamaan lisätoimia asetuksen (EY) N:o 2111/2005 mukaisesti.

            Päiväntasaajan Guineasta tulevat lentoliikenteen harjoittajat

                     (63)

                     Päiväntasaajan Guineasta tulevat lentoliikenteen harjoittajat lisättiin asetuksen (EY) N:o 474/2006 liitteeseen A vuonna 2006 (8).

                     (64)

                     Lokakuussa 2017 tehdyn unionin arviointikäynnin ja EU:n lentoturvallisuuskomiteassa marraskuussa 2017 järjestetyn kuulemisen jälkeen Autoridad Aeronáutica de Guinea Ecuatorial, jäljempänä ’AAGE’, ilmoitti komissiolle joulukuussa 2018 olevansa kiinnostunut aloittamaan uudelleen vuoropuhelun asetuksen (EY) N:o 474/2006 liitteen A muuttamisesta kaikkien Päiväntasaajan Guineassa lentotoimintaluvan saaneiden lentoliikenteen harjoittajien osalta.

                     (65)

                     AAGE toimitti komissiolle sen pyynnöstä tiedot turvallisuusvalvontajärjestelmäänsä tehdyistä parannuksista. Saatujen tietojen perusteella komissio panee merkille saavutetun edistyksen mutta toteaa, että järjestelmässä on yhä tiettyjä puutteita, jotka liittyvät perusasioihin, kuten perussyyanalyysiin, joka vaikuttaa olennaisesti siihen, että samojen vaatimustenvastaisuuksien toistuminen voidaan estää.

                     (66)

                     Komissio, virasto, jäsenvaltiot ja AAGE:n edustajat pitivät 10 päivänä maaliskuuta 2020 teknisen kokouksen, jossa AAGE antoi tietoja valvontatoimistaan ja vuonna 2017 laaditun korjaussuunnitelman edistymisestä. Lisäksi AAGE ilmoitti komissiolle, että sekä Ceiba Intercontinental -lentoyhtiön että Cronos Airlines -lentoyhtiön laivasto on supistettu yhteen keskikokoiseen ilma-alukseen.

                     (67)

                     Koska tällä hetkellä käytettävissä olevat tiedot eivät riitä poistamaan epäilyjä olemassa olevista puutteista, olisi järjestettävä uusi unionin arviointikäynti, jotta voidaan todentaa Päiväntasaajan Guinean valmiudet varmistaa tehokas turvallisuusvalvonta.

                     (68)

                     Sen vuoksi komissio katsoo tällä hetkellä käytettävissä olevien tietojen perusteella ja asetuksen (EY) N:o 2111/2005 liitteessä vahvistettujen yhteisten perusteiden mukaisesti, ettei tässä vaiheessa ole perusteita muuttaa luetteloa lentoliikenteen harjoittajista, jotka on asetettu unionissa toimintakieltoon, Päiväntasaajan Guineasta tulevien lentoliikenteen harjoittajien osalta.

                     (69)

                     Kohdentamalla asematasotarkastuksia kaikkiin Päiväntasaajan Guineassa lentotoimintaluvan saaneisiin lentoliikenteen harjoittajiin asetuksen (EU) N:o 965/2012 nojalla jäsenvaltioiden olisi tarkastettava edelleen, noudattavatko Päiväntasaajan Guineassa lentotoimintaluvan saaneet lentoliikenteen harjoittajat asiaankuuluvia kansainvälisiä turvallisuusstandardeja tosiasiallisesti.

            Kazakstanista tulevat lentoliikenteen harjoittajat

                     (70)

                     Kazakstanista tulevat lentoliikenteen harjoittajat poistettiin asetuksen (EY) N:o 474/2006 liitteestä A vuonna 2016 (9).

                     (71)

                     Sen jälkeen, kun Kazakstan oli poistettu lentoturvallisuusluettelosta, komissio ilmoitti 10 päivänä helmikuuta 2020 päivätyllä kirjeellä jatkuviin seurantatoimiinsa kuuluvana toimena Kazakstanin siviili-ilmailuviranomaiselle, jäljempänä ’CAC KZ’, tietyistä turvallisuusongelmista, jotka liittyivät CAC KZ:lta lentotoimintaluvan saaneisiin lentoliikenteen harjoittajiin, erityisesti BEK Air -lentoyhtiöön.

                     (72)

                     CAC KZ ja Kazakhstan Join Stock Companyn ilmailuhallinto, jäljempänä ’AAK’, toimittivat komissiolle 28 päivänä helmikuuta 2020 tietoja Kazakstanissa lentotoimintaluvan saaneille lentoliikenteen harjoittajille kolmen viime vuoden aikana tehdyistä turvallisuusvalvontatoimista sekä BEK Air -yhtiöön kohdistetusta turvallisuusvalvonnasta. Tässä yhteydessä komissio pyysi todisteita siitä, että Kazakstanilla on jatkuvat valmiudet varmistaa tehokas turvallisuusvalvonta.

                     (73)

                        BEK Air -yhtiön lentotoimintalupa peruttiin 21 päivänä huhtikuuta 2020. Toiseen lentoliikenteen harjoittajaan, Azee Air -yhtiöön, aiotaan kohdistaa uusia valvontatoimia, minkä vuoksi sen lentotoimintalupa on keskeytetty.

                     (74)

                     Komissio antaa tunnustusta AAK:n viimeaikaisista toimista, jotka se on toteuttanut parantaakseen turvallisuusvalvontavalmiuksiaan. Toimitettujen asiakirjojen ja tietojen analysoinnin perusteella komissio on päättänyt aloittaa kuulemiset CAC KZ:n ja AAK:n kanssa asetuksen (EY) N:o 473/2006 3 artiklan 2 kohdan mukaisesti.

                     (75)

                     Sen vuoksi komissio katsoo asetuksen (EY) N:o 2111/2005 liitteessä vahvistettujen yhteisten perusteiden mukaisesti, ettei tässä vaiheessa ole perusteita muuttaa luetteloa lentoliikenteen harjoittajista, jotka on asetettu unionissa toimintakieltoon, Kazakstanista tulevien lentoliikenteen harjoittajien osalta.

                     (76)

                     Kohdentamalla asematasotarkastuksia kaikkiin Kazakstanissa lentotoimintaluvan saaneisiin lentoliikenteen harjoittajiin asetuksen (EU) N:o 965/2012 nojalla jäsenvaltioiden olisi tarkastettava edelleen, noudattavatko Kazakstanissa lentotoimintaluvan saaneet lentoliikenteen harjoittajat asiaankuuluvia kansainvälisiä turvallisuusstandardeja tosiasiallisesti.

                     (77)

                     Jos turvallisuustiedoista käy ilmi välittömiä turvallisuusriskejä, jotka johtuvat kansainvälisten turvallisuusstandardien noudattamatta jättämisestä, komissio joutuu mahdollisesti toteuttamaan lisätoimia asetuksen (EY) N:o 2111/2005 mukaisesti.

            Kirgisiasta tulevat lentoliikenteen harjoittajat

                     (78)

                     Kirgisiasta tulevat lentoliikenteen harjoittajat lisättiin asetuksen (EY) N:o 474/2006 liitteeseen A vuonna 2006 (10).

                     (79)

                     Komissio pyysi 2 päivänä elokuuta 2019 päivätyllä kirjeellä Kirgisian tasavallan siviili-ilmailuviranomaiselta, jäljempänä ’CAA KG’, luetteloa asiakirjoista, joissa käsitellään sen rakennetta, valvontajärjestelmää ja toimintaa, mukaan luettuina vuonna 2017 ja sen jälkeen toteutetut täytäntöönpanotoimet, sekä ajantasaista luetteloa lentotoimintaluvan haltijoista ja rekisteröidyistä ilma-aluksista.

                     (80)

                     CAA KG toimitti pyydetyt tiedot 10 päivänä syyskuuta 2019. Lisäksi se ilmoitti komissiolle, että sen komissiolle toimittaman tuoreimman päivityksen jälkeen lentoyhtiöiden Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air ja Valor Air lentotoimintaluvat oli peruttu ja uusi lentoyhtiö Air Company Air KG (AOC-nro 50) oli saanut lentotoimintaluvan. Koska CAA KG ei ole osoittanut, että sillä on riittävät valmiudet panna asiaankuuluvat turvallisuusstandardit täytäntöön ja valvoa niiden noudattamista, lentotoimintaluvan myöntäminen tälle uudelle lentoliikenteen harjoittajalle ei takaa kansainvälisten turvallisuusstandardien riittävää noudattamista.

                     (81)

                     Sen vuoksi komissio katsoo asetuksen (EY) N:o 2111/2005 liitteessä vahvistettujen yhteisten perusteiden mukaisesti, että luetteloa Kirgisiasta tulevista lentoliikenteen harjoittajista, jotka on asetettu unionissa toimintakieltoon, olisi muutettava lisäämällä Air Company Air KG asetuksen (EY) N:o 474/2006 liitteeseen A ja poistamalla kyseisestä liitteestä Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air ja Valor Air.

                     (82)

                     Kohdentamalla asematasotarkastuksia kaikkiin Kirgisiassa lentotoimintaluvan saaneisiin lentoliikenteen harjoittajiin asetuksen (EU) N:o 965/2012 nojalla jäsenvaltioiden olisi tarkastettava edelleen, noudattavatko Kirgisiassa lentotoimintaluvan saaneet lentoliikenteen harjoittajat asiaankuuluvia kansainvälisiä turvallisuusstandardeja tosiasiallisesti.

            Libyasta tulevat lentoliikenteen harjoittajat

                     (83)

                     Libyasta tulevat lentoliikenteen harjoittajat lisättiin asetuksen (EY) N:o 474/2006 liitteeseen A vuonna 2014 (11).

                     (84)

                     Komissio pyysi jatkuviin seurantatoimiinsa kuuluvana toimena 22 päivänä huhtikuuta 2020 Libyan siviili-ilmailuviranomaista, jäljempänä ’LCAA’, toimittamaan luettelon kaikista Libyassa lentotoimintaluvan saaneista lentotoimintaluvan haltijoista.

                     (85)

                     LCAA ilmoitti komissiolle 4 päivänä toukokuuta 2020, että Ghadames Air Transport -lentoyhtiön lentotoimintalupa oli peruttu ja uudet lentoyhtiöt Al Maha Aviation (AOC-nro 030/18) ja Libyan Wings Airlines JSC (AOC-nro 029/15) olivat saaneet lentotoimintaluvat. Koska LCAA ei ole osoittanut, että sillä on riittävät valmiudet panna asiaankuuluvat turvallisuusstandardit täytäntöön ja valvoa niiden noudattamista, lentotoimintaluvan myöntäminen näille uusille lentoliikenteen harjoittajille ei takaa kansainvälisten turvallisuusstandardien riittävää noudattamista.

                     (86)

                     Sen vuoksi komissio katsoo asetuksen (EY) N:o 2111/2005 liitteessä vahvistettujen yhteisten perusteiden mukaisesti, että luetteloa lentoliikenteen harjoittajista, jotka on asetettu unionissa toimintakieltoon, olisi muutettava Libyasta tulevien lentoliikenteen harjoittajien osalta lisäämällä Al Maha Aviation ja Libyan Wings Airlines JSC asetuksen (EY) N:o 474/2006 liitteeseen A ja poistamalla kyseisestä liitteestä Ghadames Air Transport.

                     (87)

                     Kohdentamalla asematasotarkastuksia kaikkiin Libyassa lentotoimintaluvan saaneisiin lentoliikenteen harjoittajiin asetuksen (EU) N:o 965/2012 nojalla jäsenvaltioiden olisi tarkastettava edelleen, noudattavatko Libyassa lentotoimintaluvan saaneet lentoliikenteen harjoittajat asiaankuuluvia kansainvälisiä turvallisuusstandardeja tosiasiallisesti.

            Nepalista tulevat lentoliikenteen harjoittajat

                     (88)

                     Nepalista tulevat lentoliikenteen harjoittajat lisättiin asetuksen (EY) N:o 474/2006 liitteeseen A vuonna 2013 (12).

                     (89)

                     Komissio pyysi jatkuviin seurantatoimiinsa kuuluvana toimena 22 päivänä huhtikuuta 2020 Nepalin siviili-ilmailuviranomaista, jäljempänä ’CAAN’, toimittamaan luettelon kaikista Nepalissa lentotoimintaluvan saaneista lentotoimintaluvan haltijoista.

                     (90)

                     CAAN ilmoitti komissiolle 3 päivänä toukokuuta 2020, että Air Kasthamandap -lentoyhtiön lentotoimintalupa on peruttu ja että uudet lentoyhtiöt Heli Everest (AOC-nro 086/2016) ja Kailash Helicopter Services (AOC-nro 087/2018) ovat saaneet lentotoimintaluvan. CAAN ilmoitti myös, että Muktinath Airlines oli muuttanut nimekseen Prabhu Helicopters. Koska CAAN ei ole osoittanut, että sillä on riittävät valmiudet panna asiaankuuluvat turvallisuusstandardit täytäntöön ja valvoa niiden noudattamista, lentotoimintaluvan myöntäminen näille uusille lentoliikenteen harjoittajille ei takaa kansainvälisten turvallisuusstandardien riittävää noudattamista.

                     (91)

                     Sen vuoksi komissio katsoo asetuksen (EY) N:o 2111/2005 liitteessä vahvistettujen yhteisten perusteiden mukaisesti, että luetteloa lentoliikenteen harjoittajista, jotka on asetettu unionissa toimintakieltoon, olisi muutettava Nepalista tulevien lentoliikenteen harjoittajien osalta lisäämällä Heli Everest ja Kailash Helicopter Services asetuksen (EY) N:o 474/2006 liitteeseen A ja poistamalla kyseisestä liitteestä Air Kasthamandap.

                     (92)

                     Kohdentamalla asematasotarkastuksia kaikkiin Nepalissa lentotoimintaluvan saaneisiin lentoliikenteen harjoittajiin asetuksen (EU) N:o 965/2012 nojalla jäsenvaltioiden olisi tarkastettava edelleen, noudattavatko Nepalissa lentotoimintaluvan saaneet lentoliikenteen harjoittajat asiaankuuluvia kansainvälisiä turvallisuusstandardeja tosiasiallisesti.

            Sierra Leonesta tulevat lentoliikenteen harjoittajat

                     (93)

                     Sierra Leonesta tulevat lentoliikenteen harjoittajat lisättiin asetuksen (EY) N:o 474/2006 liitteeseen A vuonna 2006 (13).

                     (94)

                     Komissio pyysi jatkuviin seurantatoimiinsa kuuluvana toimena 22 päivänä huhtikuuta 2020 Sierra Leonen siviili-ilmailuviranomaista, jäljempänä ’SLCAA’, toimittamaan luettelon kaikista Sierra Leonessa lentotoimintaluvan saaneista lentotoimintaluvan haltijoista.

                     (95)

                     SLCAA ilmoitti komissiolle 2 päivänä toukokuuta 2020, että lentoyhtiöiden Air Rum, Destiny air Services, Heavylift Cargo, Orange Air Sierra Leone, Paramount Airlines, Seven Four Eight Air Services ja Teebah Airways lentotoimintaluvat on peruttu ja ettei Sierra Leonessa ole nykyään yhtään lentotoimintaluvan haltijaa.

                     (96)

                     Koska SLCAA ei ole osoittanut, että sillä on riittävät valmiudet panna asiaankuuluvat turvallisuusstandardit täytäntöön ja valvoa niiden noudattamista, lentotoimintaluvan myöntäminen millekään uudelle lentoliikenteen harjoittajalle ei takaa kansainvälisten turvallisuusstandardien riittävää noudattamista.

                     (97)

                     Sen vuoksi komissio katsoo asetuksen (EY) N:o 2111/2005 liitteessä vahvistettujen yhteisten perusteiden mukaisesti, että luetteloa Sierra Leonesta tulevista lentoliikenteen harjoittajista, jotka on asetettu unionissa toimintakieltoon, olisi muutettava poistamalla lentoliikenteen harjoittajat Air Rum, Destiny Air Services, Heavylift Cargo, Orange Air Sierra Leone, Paramount Airlines, Seven Four Eight Air Services ja Teebah Airways asetuksen (EY) N:o 474/2006 liitteestä A.

                     (98)

                     Sen vuoksi asetusta (EY) N:o 474/2006 olisi muutettava.

                     (99)

                     Asetuksen (EY) N:o 2111/2005 5 artiklan 6 kohdassa todetaan, että päätöksiä on tarpeen tehdä nopeasti ja tarvittaessa kiireellisesti ottaen huomioon turvallisuusvaikutukset. Sen vuoksi on olennaisen tärkeää arkaluonteisten tietojen ja matkustajien suojaamiseksi, että päätökset, joilla päivitetään luetteloa lentoliikenteen harjoittajista, jotka on asetettu unionissa toimintakieltoon tai joiden toimintaa on rajoitettu, julkaistaan ja että ne tulevat voimaan heti hyväksymisen jälkeen.

                     (100)

                     Tässä asetuksessa säädetyt toimenpiteet ovat asetuksella (EY) N:o 2111/2005 perustetun EU:n lentoturvallisuuskomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EY) N:o 474/2006 seuraavasti:

                        1)

                        Korvataan liite A tämän asetuksen liitteessä I olevalla tekstillä.

                        2)

                        Korvataan liite B tämän asetuksen liitteessä II olevalla tekstillä.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 2 päivänä kesäkuuta 2020.

                  Komission puolesta

                  puheenjohtajan nimissä

               Adina VĂLEAN

                  Komission jäsen

            (1)  EUVL L 344, 27.12.2005, s. 15.

            (2)  Komission asetus (EY) N:o 474/2006, annettu 22 päivänä maaliskuuta 2006, yhteisössä toimintakieltoon asetettuja lentoliikenteen harjoittajia koskevasta Euroopan parlamentin ja neuvoston asetuksen (EY) N:o 2111/2005 luvussa II tarkoitetusta yhteisön luettelosta (EUVL L 84, 23.3.2006, s. 14).

            (3)  Komission asetus (EY) N:o 473/2006, annettu 22 päivänä maaliskuuta 2006, yhteisössä toimintakieltoon asetettuja lentoliikenteen harjoittajia koskevan Euroopan parlamentin ja neuvoston asetuksen (EY) N:o 2111/2005 II luvussa tarkoitetun yhteisön luettelon laatimissäännöistä (EUVL L 84, 23.3.2006, s. 8).

            (4)  Komission asetus (EU) N:o 452/2014, annettu 29 päivänä huhtikuuta 2014, kolmansien maiden lentotoiminnan harjoittajien lentotoimintaan liittyvien teknisten vaatimusten ja hallinnollisten menettelyjen vahvistamisesta Euroopan parlamentin ja neuvoston asetuksen (EY) N:o 216/2008 mukaisesti (EUVL L 133, 6.5.2014, s. 12).

            (5)  Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1).

            (6)  Komission asetus (EY) N:o 1144/2009, annettu 26 päivänä marraskuuta 2009, yhteisössä toimintakieltoon asetettuja lentoliikenteen harjoittajia koskevasta yhteisön luettelosta annetun asetuksen (EY) N:o 474/2006 muuttamisesta (EUVL L 312, 27.11.2009, s. 16).

            (7)  Komission asetus (EY) N:o 910/2006, annettu 20 päivänä kesäkuuta 2006, yhteisössä toimintakieltoon asetettuja lentoliikenteen harjoittajia koskevasta Euroopan parlamentin ja neuvoston asetuksen (EY) N:o 2111/2005 luvussa II tarkoitetusta yhteisön luettelosta annetun asetuksen (EY) N:o 474/2006 muuttamisesta (EUVL L 168, 21.6.2006, s. 16).

            (8)  Komission asetus (EY) N:o 474/2006, annettu 22 päivänä maaliskuuta 2006, yhteisössä toimintakieltoon asetettuja lentoliikenteen harjoittajia koskevasta Euroopan parlamentin ja neuvoston asetuksen (EY) N:o 2111/2005 luvussa II tarkoitetusta yhteisön luettelosta (EUVL L 84, 23.3.2006, s. 14).

            (9)  Komission asetus (EU) 2016/2214, annettu 8 päivänä joulukuuta 2016, yhteisössä toimintakieltoon asetettuja lentoliikenteen harjoittajia koskevasta yhteisön luettelosta annetun asetuksen (EY) N:o 474/2006 muuttamisesta (EUVL L 334, 9.12.2016, s. 6).

            (10)  Komission asetus (EY) N:o 1543/2006, annettu 12 päivänä lokakuuta 2006, yhteisössä toimintakieltoon asetettuja lentoliikenteen harjoittajia koskevasta Euroopan parlamentin ja neuvoston asetuksen (EY) N:o 2111/2005 luvussa II tarkoitetusta yhteisön luettelosta annetun asetuksen (EY) N:o 474/2006, sellaisena kuin se on muutettuna asetuksella (EY) N:o 910/2006, muuttamisesta (EUVL L 283, 14.10.2006, s. 27).

            (11)  Komission täytäntöönpanoasetus (EU) N:o 1318/2014, annettu 11 päivänä joulukuuta 2014, yhteisössä toimintakieltoon asetettuja lentoliikenteen harjoittajia koskevasta yhteisön luettelosta annetun asetuksen (EY) N:o 474/2006 muuttamisesta (EUVL L 355, 12.12.2014, s. 8).

            (12)  Komission täytäntöönpanoasetus (EU) N:o 1264/2013, annettu 3 päivänä joulukuuta 2013, yhteisössä toimintakieltoon asetettuja lentoliikenteen harjoittajia koskevasta yhteisön luettelosta annetun asetuksen (EY) N:o 474/2006 muuttamisesta (EUVL L 326, 6.12.2013, s. 7).

            (13)  Komission asetus (EY) N:o 910/2006, annettu 20 päivänä kesäkuuta 2006, yhteisössä toimintakieltoon asetettuja lentoliikenteen harjoittajia koskevasta Euroopan parlamentin ja neuvoston asetuksen (EY) N:o 2111/2005 luvussa II tarkoitetusta yhteisön luettelosta annetun asetuksen (EY) N:o 474/2006 muuttamisesta (EUVL L 168, 21.6.2006, s. 16).

            LIITE I

                     ”LIITE A
                     LUETTELO UNIONISSA TOIMINTAKIELLOSSA OLEVISTA LENTOLIIKENTEEN HARJOITTAJISTA, TIETYIN POIKKEUKSIN (1)

                                 Lentoliikenteen harjoittajan virallinen nimi sellaisena kuin se ilmoitetaan lentotoimintaluvassa (ja toiminimi, jos se on muu kuin virallinen nimi)

                                 Lentotoimintaluvan (AOC) tai liikenneluvan numero

                                 Kolmikirjaiminen ICAO-tunnus

                                 Lentotoiminnan harjoittajan kotivaltio

                                    AVIOR AIRLINES

                                 ROI-RNR-011

                                 ROI

                                 Venezuela

                                    BLUE WING AIRLINES

                                 SRBWA-01/2002

                                 BWI

                                 Suriname

                                    IRAN ASEMAN AIRLINES

                                 FS-102

                                 IRC

                                 Iran

                                    IRAQI AIRWAYS

                                 001

                                 IAW

                                 Irak

                                    MED-VIEW AIRLINE

                                 MVA/AOC/10-12/05

                                 MEV

                                 Nigeria

                                    AIR ZIMBABWE (PVT)

                                 177/04

                                 AZW

                                 Zimbabwe

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Afganistanin viranomaisilta, mukaan lukien:

                                    Afganistan

                                    ARIANA AFGHAN AIRLINES

                                 AOC 009

                                 AFG

                                 Afganistan

                                    KAM AIR

                                 AOC 001

                                 KMF

                                 Afganistan

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Angolan viranomaisilta, lukuun ottamatta lentoliikenteen harjoittajia TAAG Angola Airlines ja Heli Malongo, mukaan lukien:

                                    Angola

                                    AEROJET

                                 AO-008/11-07/17 TEJ

                                 TEJ

                                 Angola

                                    GUICANGO

                                 AO-009/11-06/17 YYY

                                 Ei tiedossa

                                 Angola

                                    AIR JET

                                 AO-006/11-08/18 MBC

                                 MBC

                                 Angola

                                    BESTFLYA AIRCRAFT MANAGEMENT

                                 AO-015/15-06/17YYY

                                 Ei tiedossa

                                 Angola

                                    HELIANG

                                 AO 007/11-08/18 YYY

                                 Ei tiedossa

                                 Angola

                                    SJL

                                 AO-014/13-08/18YYY

                                 Ei tiedossa

                                 Angola

                                    SONAIR

                                 AO-002/11-08/17 SOR

                                 SOR

                                 Angola

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Armenian viranomaisilta, mukaan lukien:

                                    Armenia

                                    AIRCOMPANY ARMENIA

                                 AM AOC 065

                                 NGT

                                 Armenia

                                    ARMENIA AIRWAYS

                                 AM AOC 063

                                 AMW

                                 Armenia

                                    ARMENIAN HELICOPTERS

                                 AM AOC 067

                                 KAV

                                 Armenia

                                    ATLANTIS ARMENIAN AIRLINES

                                 AM AOC 068

                                 AEU

                                 Armenia

                                    ATLANTIS EUROPEAN AIRWAYS

                                 AM AOC 017

                                 LUR

                                 Armenia

                                    MARS AVIA

                                 AM AOC 066

                                 MRS

                                 Armenia

                                    SKYBALL

                                 AM AOC 069

                                 Ei saatavilla

                                 Armenia

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Kongon tasavallan viranomaisilta, mukaan lukien:

                                    Kongon tasavalta

                                    CANADIAN AIRWAYS CONGO

                                 CG-CTA 006

                                 Ei tiedossa

                                 Kongon tasavalta

                                    EQUAFLIGHT SERVICES

                                 CG-CTA 002

                                 EKA

                                 Kongon tasavalta

                                    EQUAJET

                                 RAC06-007

                                 EKJ

                                 Kongon tasavalta

                                    TRANS AIR CONGO

                                 CG-CTA 001

                                 TSG

                                 Kongon tasavalta

                                    SOCIETE NOUVELLE AIR CONGO

                                 CG-CTA 004

                                 Ei tiedossa

                                 Kongon tasavalta

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Kongon demokraattisen tasavallan viranomaisilta, mukaan lukien:

                                    Kongon demokraattinen tasavalta

                                    AIR FAST CONGO

                                 AAC/DG/OPS-09/03

                                 Ei tiedossa

                                 Kongon demokraattinen tasavalta

                                    AIR KATANGA

                                 AAC/DG/OPS-09/08

                                 Ei tiedossa

                                 Kongon demokraattinen tasavalta

                                    BUSY BEE CONGO

                                 AAC/DG/OPS-09/04

                                 Ei tiedossa

                                 Kongon demokraattinen tasavalta

                                    COMPAGNIE AFRICAINE D’AVIATION (CAA)

                                 AAC/DG/OPS-09/02

                                 Ei tiedossa

                                 Kongon demokraattinen tasavalta

                                    CONGO AIRWAYS

                                 AAC/DG/OPS-09/01

                                 Ei tiedossa

                                 Kongon demokraattinen tasavalta

                                    KIN AVIA

                                 AAC/DG/OPS-09/10

                                 Ei tiedossa

                                 Kongon demokraattinen tasavalta

                                    MALU AVIATION

                                 AAC/DG/OPS-09/05

                                 Ei tiedossa

                                 Kongon demokraattinen tasavalta

                                    SERVE AIR CARGO

                                 AAC/DG/OPS-09/07

                                 Ei tiedossa

                                 Kongon demokraattinen tasavalta

                                    SWALA AVIATION

                                 AAC/DG/OPS-09/06

                                 Ei tiedossa

                                 Kongon demokraattinen tasavalta

                                    MWANT JET

                                 AAC/DG/OPS-09/09

                                 Ei tiedossa

                                 Kongon demokraattinen tasavalta
                                 (RDC)

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Djiboutin viranomaisilta, mukaan lukien:

                                    Djibouti

                                    DAALLO AIRLINES

                                 Ei tiedossa

                                 DAO

                                 Djibouti

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Päiväntasaajan Guinean viranomaisilta, mukaan lukien:

                                    Päiväntasaajan Guinea

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Päiväntasaajan Guinea

                                    CRONOS AIRLINES

                                 2011/0004/MTTCT/DGAC/SOPS

                                 Ei tiedossa

                                 Päiväntasaajan Guinea

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Eritrean viranomaisilta, mukaan lukien:

                                    Eritrea

                                    ERITREAN AIRLINES

                                 AOC-nro 004

                                 ERT

                                 Eritrea

                                    NASAIR ERITREA

                                 AOC-nro 005

                                 NAS

                                 Eritrea

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Kirgisian viranomaisilta, mukaan lukien:

                                    Kirgisia

                                    AIR COMPANY AIR KG

                                 50

                                 Ei tiedossa

                                 Kirgisia

                                    AIR MANAS

                                 17

                                 MBB

                                 Kirgisia

                                    AVIA TRAFFIC COMPANY

                                 23

                                 AVJ

                                 Kirgisia

                                    SKY KG AIRLINES

                                 41

                                 KGK

                                 Kirgisia

                                    TEZ JET

                                 46

                                 TEZ

                                 Kirgisia

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Liberian viranomaisilta

                                    Liberia

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Libyan viranomaisilta, mukaan lukien:

                                    Libya

                                    AFRIQIYAH AIRWAYS

                                 007/01

                                 AAW

                                 Libya

                                    AIR LIBYA

                                 004/01

                                 TLR

                                 Libya

                                    AL MAHA AVIATION

                                 030/18

                                 Ei tiedossa

                                 Libya

                                    BURAQ AIR

                                 002/01

                                 BRQ

                                 Libya

                                    GLOBAL AVIATION AND SERVICES

                                 008/05

                                 GAK

                                 Libya

                                    LIBYAN AIRLINES

                                 001/01

                                 LAA

                                 Libya

                                    LIBYAN WINGS AIRLINES

                                 029/15

                                 LWA

                                 Libya

                                    PETRO AIR

                                 025/08

                                 PEO

                                 Libya

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Moldovan viranomaisilta, lukuun ottamatta lentoliikenteen harjoittajia Air Moldova, Fly One ja Aerotranscargo, mukaan lukien:

                                    Moldova

                                    Î.M ”VALAN ICC” SRL

                                 MD009

                                 VLN

                                 Moldova

                                    CA ”AIM AIR” SRL

                                 MD015

                                 AAM

                                 Moldova

                                    CA ”AIR STORK” SRL

                                 MD018

                                 MSB

                                 Moldova

                                    Î M ”MEGAVIATION” SRL

                                 MD019

                                 ARM

                                 Moldova

                                    CA ”PECOTOX-AIR” SRL

                                 MD020

                                 PXA

                                 Moldova

                                    CA ”TERRA AVIA” SRL

                                 MD022

                                 TVR

                                 Moldova

                                    CA ”FLY PRO” SRL

                                 MD023

                                 PVV

                                 Moldova

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Nepalin viranomaisilta, mukaan lukien:

                                    Nepal

                                    AIR DYNASTY HELI. S.

                                 035/2001

                                 Ei tiedossa

                                 Nepal

                                    ALTITUDE AIR

                                 085/2016

                                 Ei tiedossa

                                 Nepal

                                    BUDDHA AIR

                                 014/1996

                                 BHA

                                 Nepal

                                    FISHTAIL AIR

                                 017/2001

                                 Ei tiedossa

                                 Nepal

                                    SUMMIT AIR

                                 064/2010

                                 Ei tiedossa

                                 Nepal

                                    HELI EVEREST

                                 086/2016

                                 Ei tiedossa

                                 Nepal

                                    HIMALAYA AIRLINES

                                 084/2015

                                 HIM

                                 Nepal

                                    KAILASH HELICOPTER SERVICES

                                 087/2018

                                 Ei tiedossa

                                 Nepal

                                    MAKALU AIR

                                 057A/2009

                                 Ei tiedossa

                                 Nepal

                                    MANANG AIR PVT

                                 082/2014

                                 Ei tiedossa

                                 Nepal

                                    MOUNTAIN HELICOPTERS

                                 055/2009

                                 Ei tiedossa

                                 Nepal

                                    PRABHU HELICOPTERS

                                 081/2013

                                 Ei tiedossa

                                 Nepal

                                    NEPAL AIRLINES CORPORATION

                                 003/2000

                                 RNA

                                 Nepal

                                    SAURYA AIRLINES

                                 083/2014

                                 Ei tiedossa

                                 Nepal

                                    SHREE AIRLINES

                                 030/2002

                                 SHA

                                 Nepal

                                    SIMRIK AIR

                                 034/2000

                                 Ei tiedossa

                                 Nepal

                                    SIMRIK AIRLINES

                                 052/2009

                                 RMK

                                 Nepal

                                    SITA AIR

                                 033/2000

                                 Ei tiedossa

                                 Nepal

                                    TARA AIR

                                 053/2009

                                 Ei tiedossa

                                 Nepal

                                    YETI AIRLINES

                                 037/2004

                                 NYT

                                 Nepal

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta São Tomén ja Príncipen viranomaisilta, mukaan lukien:

                                    São Tomé ja Príncipe

                                    AFRICA’S CONNECTION

                                 10/AOC/2008

                                 ACH

                                 São Tomé ja Príncipe

                                    STP AIRWAYS

                                 03/AOC/2006

                                 STP

                                 São Tomé ja Príncipe

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Sierra Leonen viranomaisilta

                                    Sierra Leone

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Sudanin viranomaisilta, mukaan lukien:

                                    Sudan

                                    ALFA AIRLINES SD

                                 54

                                 AAJ

                                 Sudan

                                    BADR AIRLINES

                                 35

                                 BDR

                                 Sudan

                                    BLUE BIRD AVIATION

                                 11

                                 BLB

                                 Sudan

                                    ELDINDER AVIATION

                                 8

                                 DND

                                 Sudan

                                    GREEN FLAG AVIATION

                                 17

                                 GNF

                                 Sudan

                                    HELEJETIC AIR

                                 57

                                 HJT

                                 Sudan

                                    KATA AIR TRANSPORT

                                 9

                                 KTV

                                 Sudan

                                    KUSH AVIATION CO.

                                 60

                                 KUH

                                 Sudan

                                    NOVA AIRWAYS

                                 46

                                 NOV

                                 Sudan

                                    SUDAN AIRWAYS CO.

                                 1

                                 SUD

                                 Sudan

                                    SUN AIR

                                 51

                                 SNR

                                 Sudan

                                    TARCO AIR

                                 56

                                 TRQ

                                 Sudan

               ”

               (1)  Liitteessä A mainituille lentoliikenteen harjoittajille voidaan sallia liikennöintioikeuksien käyttäminen, jos ne käyttävät sellaiselta lentoliikenteen harjoittajalta miehistöineen vuokrattua konetta, jota ei ole asetettu toimintakieltoon, ja asiaankuuluvia turvallisuusstandardeja noudatetaan.

            LIITE II

                     ”LIITE B
                     LUETTELO LENTOLIIKENTEEN HARJOITTAJISTA, JOIDEN TOIMINTAA UNIONISSA RAJOITETAAN (1)

                                 Lentoliikenteen harjoittajan virallinen nimi sellaisena kuin se ilmoitetaan lentotoimintaluvassa (ja toiminimi, jos se on muu kuin virallinen nimi)

                                 Lentotoimintaluvan (AOC) numero

                                 Kolmikirjaiminen ICAO-tunnus

                                 Ilma-aluksen käyttäjän kotivaltio

                                 Ilma-alustyyppi, johon sovelletaan rajoituksia

                                 Ilma-aluksen rekisteritunnus/-tunnukset ja, jos saatavilla, sarjanumero/-numerot

                                 Rekisteröintivaltio

                                    AIR SERVICE COMORES

                                 06-819/TA-15/DGACM

                                 KMD

                                 Komorit

                                 Koko kalusto, paitsi: LET 410 UVP.

                                 Koko kalusto, paitsi: D6-CAM (851336).

                                 Komorit

                                    IRAN AIR

                                 FS100

                                 IRA

                                 Iran

                                 Kaikki Fokker F100- ja Boeing B747 -tyypin ilma-alukset

                                 Lentotoimintaluvassa mainitut Fokker F100 -tyypin ilma-alukset; lentotoimintaluvassa mainitut Boeing B747 -tyypin ilma-alukset

                                 Iran

                                    AIR KORYO

                                 GAC-AOC/KOR-01

                                 KOR

                                 Pohjois-Korea

                                 Koko kalusto, paitsi: kaksi TU 204 -tyypin ilma-alusta.

                                 Koko kalusto, paitsi: P-632, P-633.

                                 Pohjois-Korea

               ”

               (1)  Liitteessä B mainituille lentoliikenteen harjoittajille voidaan sallia liikennöintioikeuksien käyttäminen, jos ne käyttävät sellaiselta lentoliikenteen harjoittajalta miehistöineen vuokrattua konetta, jota ei ole asetettu toimintakieltoon, ja asiaankuuluvia turvallisuusstandardeja noudatetaan.


title: Komission täytäntöönpanoasetus (EU) 2020/690, annettu 17 päivänä joulukuuta 2019, Euroopan parlamentin ja neuvoston asetuksen (EU) 2016/429 soveltamissäännöistä siltä osin kuin on kyse niistä luetteloiduista taudeista, joihin sovelletaan unionin seurantaohjelmia, ja tällaisten ohjelmien maantieteellisestä soveltamisalasta sekä niistä luetteloiduista taudeista, joiden osalta lokerojen taudista vapaa asema voidaan vahvistaa (ETA: n kannalta merkityksellinen teksti) (ETA:n kannalta merkityksellinen teksti)

text:
                  3.6.2020

                  FI

                  Euroopan unionin virallinen lehti

                  L 174/341

         KOMISSION TÄYTÄNTÖÖNPANOASETUS (EU) 2020/690,
         annettu 17 päivänä joulukuuta 2019,
         Euroopan parlamentin ja neuvoston asetuksen (EU) 2016/429 soveltamissäännöistä siltä osin kuin on kyse niistä luetteloiduista taudeista, joihin sovelletaan unionin seurantaohjelmia, ja tällaisten ohjelmien maantieteellisestä soveltamisalasta sekä niistä luetteloiduista taudeista, joiden osalta lokerojen taudista vapaa asema voidaan vahvistaa
         (ETA: n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 30 artiklan 1 kohdan a alakohdan ja 37 artiklan 4 kohdan ensimmäisen alakohdan b alakohdan,
         sekä katsoo seuraavaa:

                     (1)

                     Asetuksessa (EU) 2016/429 vahvistetaan eläinten välillä tarttuvien ja eläimestä ihmiseen tarttuvien tautien ehkäisemistä ja torjuntaa koskevat säännöt, mukaan lukien seurantaa, hävittämistä ja taudista vapaan aseman myöntämistä lokerotasolla koskevat säännöt.

                     (2)

                     Asetuksessa (EU) 2016/429 vahvistetaan yhdenmukaistettu luettelo tarttuvista eläintaudeista, jäljempänä ’luetteloidut taudit’, jotka aiheuttavat riskin eläinten terveydelle tai kansanterveydelle joko kaikkialla unionissa tai vain joissakin sen osissa.

                     (3)

                     Asetuksen (EU) 2016/429 28 artiklassa säädetään tiettyjä luetteloituja tauteja koskevista unionin seurantaohjelmista. Kyseisen asetuksen 30 artiklan mukaan täytäntöönpanosäädöksellä määritetään, mihin luetteloituihin tauteihin on sovellettava unionin seurantaohjelmia, mukaan lukien tällaisten ohjelmien maantieteellinen soveltamisala.

                     (4)

                     Asetuksella (EU) 2016/429 kumotaan neuvoston direktiivi 2005/94/EY (2)21 päivästä huhtikuuta 2021 alkaen. Neuvoston direktiivissä 2005/94/EY säädetään pakollisista valvontaohjelmista siipikarjassa ja luonnonvaraisissa linnuissa esiintyvän lintuinfluenssan varalta. Lintuinfluenssaa koskevat pakolliset valvontaohjelmat ovat edelleen tarkoituksenmukaisia, jotta voidaan varmistaa tehostettu seuranta unionissa, kun otetaan huomioon korkeapatogeenisesta lintuinfluenssasta eläinterveydelle aiheutuvat vaikutukset. Näihin ohjelmiin olisi kuuluttava myös tiettyjen sellaisten alueiden seuranta, joilla on tavallista suurempi riski mutaatioihin, joissa matalapatogeeniset lintuinfluenssavirukset muuttuvat korkeapatogeenisiksi lintuinfluenssaviruksiksi. Lintuinfluenssan seuranta lisää myös tietämystä mahdollisen zoonoosin riskin aiheuttavista viruksista. Sen vuoksi tämä velvoite olisi otettava huomioon asetuksen (EU) 2016/429 mukaisesti lintuinfluenssaa koskevien unionin seurantaohjelmien avulla.

                     (5)

                     Asetuksessa (EU) 2016/429 vahvistetussa yhdenmukaistetussa tarttuvien eläintautien luettelossa tehdään ero korkeapatogeenisen lintuinfluenssan ja matalapatogeenisten lintuinfluenssavirusten aiheuttaman tartunnan välillä. Johdonmukaisuuden vuoksi tämä ero olisi otettava huomioon unionin seurantaohjelmien soveltamisalassa.

                     (6)

                     Komission delegoidussa asetuksessa (EU) 2020/689 (3) vahvistetaan muun muassa kriteerit niiden luetteloitujen tautien määrittämiseksi, joihin sovelletaan unionin seurantaohjelmia, sekä tällaisten ohjelmien sisältö. Korkeapatogeeninen lintuinfluenssa ja matalapatogeenisten lintuinfluenssavirusten aiheuttama tartunta täyttävät nämä kriteerit.

                     (7)

                     Asetuksen (EU) 2016/429 37 artiklassa annetaan jäsenvaltioille oikeus hakea kyseisen asetuksen 9 artiklan 1 kohdan a, b ja c alakohdassa tarkoitetuista tietyistä luetteloiduista taudeista vapaan aseman tunnustamista lokerojen osalta. Olisi määritettävä täytäntöönpanosäädöksellä, minkä luetteloitujen tautien osalta lokerojen taudista vapaa asema voidaan vahvistaa.

                     (8)

                     Asetuksella (EU) 2016/429 kumotaan neuvoston direktiivi 2006/88/EY (4)21 päivästä huhtikuuta 2021 alkaen. Neuvoston direktiivissä 2006/88/EY säädetään taudista vapaiden osastojen perustamisesta vesieläinten tautiluettelon osalta Maailman eläintautijärjestön (OIE) vesieläinten terveyttä koskevan säännöstön mukaisesti. Jotta voitaisiin helpottaa lokerojen taudista vapaan aseman säilyttämistä, kyseiseen tautiluetteloon sisältyviä vesieläinten tauteja olisi mahdollisuuksien mukaan käytettävä määritettäessä luetteloituja tauteja, joiden osalta lokerojen taudista vapaa asema voidaan vahvistaa asetuksen (EU) 2016/429 mukaisesti.

                     (9)

                     Koska asetuksen (EU) 2016/429 säännöksiä, jotka koskevat tämän asetuksen soveltamisalaan kuuluvia asioita, sovelletaan 21 päivästä huhtikuuta 2021, tätä asetusta olisi sovellettava samasta päivästä alkaen.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Luetteloidut taudit, joihin sovelletaan unionin seurantaohjelmia asetuksen (EU) 2016/429 28 artiklan mukaisesti, ja tällaisten ohjelmien maantieteellinen soveltamisala esitetään tämän asetuksen liitteessä I.

            2 artikla
            Luetteloidut taudit, joiden osalta lokerojen taudista vapaa asema voidaan vahvistaa asetuksen (EU) 2016/429 37 artiklan mukaisesti, esitetään tämän asetuksen liitteessä II.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 21 päivästä huhtikuuta 2021.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä joulukuuta 2019.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 84, 31.3.2016, s. 1.

            (2)  Neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (EUVL L 10, 14.1.2006, s. 16).

            (3)  Komission delegoitu asetus (EU) 2020/689, annettu 17 päivänä joulukuuta 2019, Euroopan parlamentin ja neuvoston asetuksen (EU) 2016/429 täydentämisestä tiettyjen luetteloitujen ja uusien tautien seurantaa, hävittämisohjelmia ja taudista vapaata asemaa koskevien sääntöjen osalta (katso tämän virallisen lehden sivu 211).

            (4)  Neuvoston direktiivi 2006/88/EY, annettu 24 päivänä lokakuuta 2006, vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta (EUVL L 328, 24.11.2006, s. 14).

            LIITE I

                              LUETTELOIDUT TAUDIT, JOIHIN SOVELLETAAN UNIONIN SEURANTAOHJELMIA

                              UNIONIN SEURANTAOHJELMIEN MAANTIETEELLINEN SOVELTAMISALA

                        Korkeapatogeeninen lintuinfluenssa

                        Jäsenvaltion koko alue

                        Matalapatogeenisten lintuinfluenssavirusten aiheuttama tartunta

                        Jäsenvaltion koko alue

            LIITE II

                              LUETTELOIDUT TAUDIT, JOIDEN OSALTA LOKEROJEN TAUDISTA VAPAA ASEMA VOIDAAN VAHVISTAA

                        Epitsoottinen vertamuodostavan kudoksen kuolio

                        Virusperäinen verenvuotoseptikemia

                        Tarttuva vertamuodostavan kudoksen kuolio

                        ISA-viruksen HPRΔ-kannan aiheuttama tartunta

                           Microcytos mackini -loisen aiheuttama tartunta

                           Perkinsus marinus -loisen aiheuttama tartunta

                           Bonamia ostreae -loisen aiheuttama tartunta

                           Bonamia exitiosa -loisen aiheuttama tartunta

                        Nilviäisten marteilioosi (Marteilia refringens)

                        Taura-syndrooma -viruksen aiheuttama tartunta

                        Yellow head -viruksen aiheuttama tartunta

                        Valkopilkkutautiviruksen aiheuttama tartunta